recursal/SuperWikiNEXT-32B huggingface dataset:
**Patung Garuda Wisnu Kencana** merupakan tugu tumpuan utama dalam kompleks Taman Budaya Garuda Wisnu Kencana di Bukit Unggasan, Jimbaran, Bali, Indonesia. Patung ini berkait dengan penceritaan kisah *Garuda & Kerajaannya* yang berkisah mengenai rasa bakti dan pengorbanan burung Garuda untuk menyelamatkan ibunya dari dihambakan, dan menjadi tunggangan khidmat oleh dewa Wisnu; lalu ia dianggap simbol dari misi penyelamatan lingkungan dan dunia.

Patung ini mempunyai berat timbangan seberat 4,000 tan, dengan tinggi 75 meter dan lebar 60 meter. Ia merupakan patung tertinggi dibina di Indonesia.

Pembinaan
---------

Patung ini berdiri menjulang di dan merupakan karya pematung terkenal Bali, I Nyoman Nuarta. Rekaan yang memberi rupa kepada patung ini kemudiannya dibina secara berperingkat dengan pembinaan 754 modul berasingan daripada campuran tembaga dan besi waja yang dibina di Bandung.

Keseluruhan modul-modul ini pula di bawa ke tapak pembinaan dipotong-potongkan kepada bahagian kecil agar muat diangkat kren-kren tempat pembinaan. Reka bentuk patung juga mengehendakkan suatu rangka sokongan hebat terdiri daripada 11 sambungan galang besi besar yang bertemu di satu titik, berbanding 4 hingga 6 galang pada binaan sejenis yang biasa.

Patung ini diproyeksikan untuk mengikat tata ruang dengan jarak pandang sampai dengan 20 km sehingga dapat terlihat dari Kuta, Sanur, Nusa Dua hingga Tanah Lot. Patung ini selesai pembinaannya dijangka menjadi salah satu patung terbesar di Asia dan akan lebih tinggi daripada Patung Liberty; malah binaan ia dijangka bertahan selama satu abad seterusnya.

Pembinaan patung selesai pada 31 Julai 2018; ia dibuka secara rasminya oleh Presiden Joko Widodo pada 22 September 2018.

Lihat pula
----------

* Garuda Wisnu Kencana

Rujukan
-------

1. ↑  "Spectacular GARUDA WISNU KENCANA STATUE on Bali in Final Stage of Completion". Ministry of Tourism, Republic of Indonesia. 11 Jun 2018. Dicapai pada 26 September 2018.
2. ↑  "Bali statue of Hindu god Wisnu to be world's largest". *ABC*. Dicapai pada 28 November 2018.
3. ↑  "President Joko Widodo unveils Indonesia's tallest statue". *The Straits Times*. Dicapai pada 28 November 2018.
4. ↑  "Jokowi resmikan patunng GWK terwujud setelah 28 Tahun". *Kompas*. Dicapai pada 23 September 2018.
**Patung kayu** atau dikenali sebagai "Mu ren zhuang" (dalam bahasa Mandarin) dan "Muk Yan Jong" (dalam bahasa Kantonis) merupakan patung kayu yang digunakan di dalam latihan seni pertahanan diri Cina. Ia sering dikaitkan dengan seni pertahanan diri Wing Chun dan seni pertahanan diri Selatan China yang lain. Secara tradisionalnya, ia diperbuat daripada bahan kayu. Namun, pada masa ini, ia boleh didapati diperbuat daripada bahan sintetik seperti plastik dan besi. Salah seorang pencipta patung kayu ini masih tinggal di Australia.

Di dalam seni Wing Chun
-----------------------

Patung kayu Wing Chun merupakan bentuk patung kayu yang paling popular. Satu lagenda popular menyatakan bahawa ia terhasil daripada 108 patung kayu yang berbeza dari Tokong Shaolin yang digabungkan ke dalam satu patung oleh biarawan, Ng Mui untuk menjadikan latihan lebih efektif dan efisien. Patung kayu Wing Chun menggunakan konfigurasi satu anggota tangan dan kaki untuk memupuk kemahiran bertarung dan chi pada masa yang sama.

Di dalam seni Jeet Kune Do
--------------------------
**Yesus Memberkati** adalah sebuah monumen Jesus Christ yang terletak di kota Manado, Indonesia. Monumen ini memiliki ketinggian 50 meter dari permukaan tanah, dimana patungnya sendiri memiliki ketinggian 30 meter dan 20 meter adalah tinggi penopangnya. Monumen ini diperbuat daripada 25 ton besi gentian dan 35 ton besi baja dan terletak pada bukit tertinggi di daerah perumahan Citraland Manado. Monumen ini menjadi ikon terbaru kota Manado dan merupakan monumen Jesus Chrst yang kedua tertinggi di Asia dan antara yang tertinggi di dunia.

Sejarah
-------

Idea membina patung ini berasal dari Ir. Ciputra, seorang ahli perniagaan berpengalaman dalam bidang hartanah di Indonesia. Patung tersebut menelan belanja sebanyak lebih kurang Rp. 5 juta.

Patung ini memiliki kecondongan sebanyak 20 darjah.

Rujukan
-------

* 
* 
* Diarkibkan 2008-05-08 di Wayback Machine
* Diarkibkan 2008-02-23 di Wayback Machine

Pautan Luar
-----------

* (Inggeris) Christ Blessing and the Waruga Diarkibkan 2011-01-10 di Wayback Machine
**Pertempuran Daumat al-Jandal** berlaku pada bulan Ogos 633 M. Selepas kemenagan tentera Islam dalam Perang Yamamah, Khalifah Abu Bakar menghantar seorang panglima dari Madinah, Iyadh ibn Ghanam bersama 4,000 orang perajurit ke Daumat al-Jandal (juga dieja "Daumatul Jandal") untuk menawan semula bandar itu daripada Bani Kalb yang murtad.

Namun bandar itu dipertahankan oleh pasukan pemberontak murtad seramai 15,000 orang yang diketuai oleh Judi ibn Rabiah dengan dibantu oleh Ukaidar ibn Abdul Malik. Ini kerana bandar itu mempunyai sumber bekalan makanan dan kewangan yang cukup berikutan lokasinya yang terletak di antara Damsyik dan Kufah. Kota ini menjadi tumpuan para pedagang yang berulang-alik antara Damsyik dan Kufah seterusnya menjadi pusat perdagangan di utara semenanjung Arab.

Setelah kehabisan ikhtiar, Iyadh ibn Ghanam menghantar surat kepada Khalid bin al-Walid berkenaan dengan keadaan di Daumatul Jandal. Khalid yang ketika itu baru saja menguasai Ainul Tamar dalam Perang Ainul Tamar bersama 6,000 orang tentera bergegas ke Daumatul Jandal.

Hari pertempuran
----------------

Setibanya Khalid di Daumatul Jandal, beliau membahagikan tenteranya kepada dua pasukan di mana pasukan Iyadh berada di timur, utara dan barat bandar Daumatul Jandal manakala tentera Khalid sendiri berada di bahagian selatan iaitu di bahagian belakang bandar Daumatul Jandal.

Berbanding dengan taktik serang-lari-serang di dalam kempen menyebarkan Islam di Parsi, Khalid kali ini mengambil strategi dengan bertahan. Setelah bosan melihat tentera Islam tidak menggerakkan tenteranya, Judi ibn Rabiah melancarkan serangan ke atas Khalid dan Iyadh dengan membahagikan pasukannya kepada dua bahagian di mana pasukan yang terkuat yang diketuai oleh beliau sendiri digunakan untuk menyerang Khalid sementara yang lain dipimpin oleh Ukaidar bin Abdul Malik menyerang tentera Iyadh.

Setelah pasukan pemberontak murtad melancarkan serangannya, keseluruhan tentera Islam yang sedang mengepung bandar itu melancarkan serangan dari arah yang bertentangan menyebabkan pasukan pemberontak murtad tersepit seterusnya memaksa mereka berundur ke dalam bandar. Namun sebahagian tentera Islam pimpinan Iyadh berjaya mengawal pintu masuk ke bandar tersebut menyebabkan hampir kesemua pasukan pemberontak pimpinan Judi tewas dan beliau sendiri dibunuh.

Selepas pertempuran ini, bandar ini berjaya dikuasai semula oleh tentera Islam.
***The Economist*** adalah sebuah terbitan berita mingguan dan hal ehwal antarabangsa dimiliki oleh "The Economist Newspaper Ltd" dan diterbitkan di London, UK. Terbitannya telah bersambungan sejak September 1843. Pada 2006, average circulationnya topped satu juta keping seminggu, sekurang-kurangnya setengahnya dijual di Amerika Utara.

Menurut muka surat kandungannya, tujuannya adalah untuk "mengambil dalam suatu persaingan keras di antara kecerdasan, yang menekan ke hadapan, dan suatu kejahilan segan berbaloi menghalang perkembangan kami." Tajuk-tajuk yang dililputi termasuk berita antarabangsa, ekonomi, politik, bisnes, kewangan, sains and teknologi dan kesenian. Terbitan ini ditujukan ke segmen pasar hujung-tinggi "prestij" dan mengira di antara pembacanya bisnes dan pembuat-keputusan kerajaan berpengaruh.

Ia mengambil suatu strongly argued editorial stance on many issues, terutamanya sokongannya untuk perdagangan bebas dan konservatisme fiskal; dan oleh demikian mengamalkan kewartawanan sokongan. [*perlu rujukan*]

Walaupun *The Economist* merujukkan dirinya sebagai sebuah surat khabar, ia dicetak dalam bentuk majalah pada kertas berkilat, seperti sebuah majalah berita. 

*The Economist* dimiliki oleh The Economist Group. Faedah terbitan kumpulan tersebut termasuk *CFO* jenama keluarga dan juga *European Voice* dan *Roll Call* (juga dikenali sebagai "Surat khabar Capitol Hill"). Satu lagi bahagian kumpulan ini adalah The Economist Intelligence Unit, sebuah syarikat kajian dan penasihat memberikan huraian negara, industri dan pengurusan sedunia. Sejak 1928, setengah saham-saham The Economist Group telah dimiliki oleh Financial Times, sebuah subsidiari Pearson PLC, dan the other half oleh sekumpulan independent shareholders, termasuk many members of the staff. Kebebasan penerbit dijamin oleh kemunculan papan pemegang amanah, yang dengan rasminya melantiknya dan tanpa izin mereka dia tidak boleh dialihkan.

Rujukan
-------

1. ↑  "'Economist' Magazine Wins American Readers". *NPR*. Dicapai pada 2006-12-27.
2. ↑  "How our readers view The Economist". *economist.com*. Dicapai pada 2006-12-27.
**Nel Ust Wyclef Jean** (lahir 17 Oktober 1972) merupakan penyanyi hip hop dan reggae kelahiran Haiti yang menetap di Amerika Syarikat. Beliau juga seorang penerbit rakaman dan menjadi aktivis kemanusiaan semasa gempa bumi Haiti 2010.

Presiden Haiti, Rene Preval melantik Wyclef sebagai Duta kemanusiaan Haiti pada 2007. Rene Preval tidal boleh lagi bertanding presiden menurut Perlembagaan Haiti pada 28 November 2010. Cubaan Preval melanjutkan tempoh kuasa akan menambah ketegangan politik, ekonomi dan kekacauan isu kemanusiaan di negara itu.

Beliau menang Anugerah Grammy.

Bertanding jawatan Presiden Haiti
---------------------------------

Pada 3 Ogos 2010, laporan CNN dan majalah Time menyatakan Wyclef (37 tanun) berminat bertanding jawatan Presiden Haiti. Pada 5 Ogos, beliau menghantar pencalonannya, namun Suruhanjaya Pilihan Raya kemudiannya menyatakan beliau tidak layak kerana tidak memenuhi syarat tinggal di Haiti 5 tahun sebelum pilihan raya.

Rujukan
-------

1. ↑  Wyclef Jean to run for president of Haiti CNN
2. ↑  Penyanyi Wyclef Jean dijangka umum hasrat bertanding Presiden Haiti Khamis Berita Harian
3. ↑  *Wyclef Jean registers as Haiti presidential contender* oleh Joseph Guyler Delva, 6 Ogos 2010 (Reuters)
4. ↑  Wyclef Jean to appeal against Haiti election ruling - BBC News, 22 Ogos 2010.
***The Dukes of Hazzard*** (bahasa Melayu harafiah ***Duke Bahaya***) ialah sebuah filem berbahasa Inggeris yang mula ditayangkan pada tahun 2005. 

Filem The Dukes of Hazzard ini telah dihasilkan di bawah arahan pengarah  Jay Chandrasekhar.

Pelakon
-------

Filem ini turut disertai oleh beberapa orang pelakon terkenal, antaranya adalah Seann William Scott, Johnny Knoxville, Jessica Simpson

Ringkasan
---------

Sepupu Bo dan Luke Duke, dengan sedikit bantuan dari Sepupu Daisy mereka dan Pak Cik Jesse, mempermainkan pihak berkuasa Counti Hazzard, Boss Hogg dan Sherif Coltrane.

Rujukan
-------

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***The Dukes of Hazzard (filem)*** |


|  |  |
| --- | --- |
|  | Wikiquote mempunyai koleksi petikan mengenai: ***The\_Dukes\_of\_Hazzard\_(film)*** |

* Tapak web rasmi
* *The Dukes of Hazzard*  di Pangkalan Data Filem Internet (IMDb)
* *The Dukes of Hazzard* di Allmovie
* *The Dukes of Hazzard* di Box Office Mojo
* *The Dukes of Hazzard* di Rotten Tomatoes
* The Dukes of Hazzard at HazzardNet.com
Untuk maklumat terperinci tentang ramuan aktif di dalam Tylenol, lihat Parasetamol, juga dikenali sebagai asetaminofen
Tylenol PM (kiri) dan Tylenol (kanan).
Asetaminofen/Parasetamol (Rajah Kekulé).
Asetaminofen/Parasetamol (Model Bebola dan Batang).
**Tylenol** (Sebutan bahasa Melayu: [tai̯ləˈnɔl]) ialah satu jenama ubat Amerika Syarikat diiklankan untuk mengurangkan nyeri, mengurangkan demam, dan melegakan gejala alahan, selesema, batuk, dan flu. Ramuan aktif produk utama aslinya ialah asetaminofen, suatu analgesik dan antipiretik; biasanya dikenali di tempat lain di dunia mengikut nama tidak terdaftar antarabangsanya, *parasetamol*. Seperti perkataan "asetaminofen" dan "parasetamol", nama jenama "Tylenol" diterbitkan daripada nama kimia untuk sebatian, *N*-ace**TYL**-*para*-aminoph**ENOL** (APAP). Nama jenama "Tylenol" dimiliki oleh McNeil Consumer Healthcare, anak syarikat Johnson & Johnson.

Lihat juga
----------

* Kodeina
* Senarai nama jenama parasetamol
* Panadol
* Ketoksikan parasetamol

Rujukan
-------

1. ↑  History of TYLENOL – McNeil Consumer Healthcare Company.
2. ↑  Euromonitor International. benefits from concerns surrounding safety of analgesics

Pautan luar
-----------

* Tapak web rasmi
* Pain relief: from coal tar to paracetamol
* Official Website for Tylenol Middle East

Templat:J&J
**Tymshare, Inc.** merupakan sebuah perkhidmatan perkongsian masa dan syarikat penyelenggaraan perkakasan pihak ketiga yang beribu pejabat di Cupertino, California dari tahun 1964 hingga 1984. Syarikat ini terkenal semasa zamannya dan bersaing dengan syarikat-syarikat seperti Four Phase, Compuserve, dan Digital Equipment Corporation (DEC, Digital). Tymshare telah membangunkan atau memperoleh teknologi-teknologi inovatif, termasuklah rangkaian data (Tymnet), saling tukar data elektronik (EDI), kad kredit dan pemprosesan pembayaran (TTS, Western29), penyediaan telekommunikasi (COEES), pengautomatan pejabat (August, Augment) dan teknologi pangkalan data (Magnum).

Pelantar pengkomputerannya termasuklah pelayan-pelayan XDS 940 (Tymcom-IX), XDS Sigma 7, DEC PDP-10 model KA, KI, KL dan KS (Tymcom-X/XX, Tenex, August, Tops-20), XKL Toad-1, IBM 360 & 370 (VM, MVS, GNOSIS).

Bahagian:

* INSD - Bahagian Perkhidmatan Maklumat (*Information Services Division*)
* STD - Bahagian Teknologi Sistem (*Systems Technology Division*)
* DND - Bahagian Rangkaian Data (*Data Networks Division*)

Pada tahun 1984, Tymshare telah diperoleh oleh McDonnell Douglas, ia telah distrukturkan semula, dipisahkan lalu bahagian-bahagiannya dijual semula, dan digabungkan dengan syarikat-syarikat lain dari tahun 1984 sehinggalah tahun 2004 apabilah rangkaian legasinya akhirnya diberhentikan. Pulau-pulau rangkaiannya diteruskan sebagai sebahagian daripada EDI, sekurang-kurangnya sehingga tahun 2008.

Kebenaran untuk menggunakan teknologi yang dibangunkan oleh Tymshare buat masa ini dipegang oleh Boeing, British Telecom (BT), Verizon, dan AT&T disebabkan pemerolehan dan penggabungan yang berlaku dari tahun 1984 hingga 2005. (Catatan: McDonnell Douglas telah menjad milik Boeing).

Rujukan
-------

1. ↑  Confirmed in conversation with Don Johnson in November 2008, -Carl Baltrunas
Sempadan Thrake moden di Bulgaria, Yunani dan Turki
Sempadan fizikal–geografikal Thrake: Pergunungan Balkan, Pergunungan Rhodope dan Bosporus. Julat Pergunungan Rhodope ditanda.
Wilayah Thrake di Rom
Thrake dalam kawasan Byzantine
Peta Thrace Purba yang dihasilkan oleh Abraham Ortelius pada tahun 1585, menyatakan kedua-dua nama Thrake dan Eropah
Thrake dan kerajaan beraja Odrysia Thrake di bawah Sitalces sekitar. 431–324 SM
**Thrake** [ thra-ké ], **Thrace** [tréis] atau **Trakia** [tra-ki-a] (Yunani: Θράκηcode: el is deprecated , *Thráke*; Bahasa Bulgaria: Тракия, *Trakiya*; Turki: *Trakya*code: tr is deprecated ) adalah sebuah kawasan geografi dan bersejarah di tenggara Eropah, kini terpecah ke dalam wilayah negara Bulgaria, Yunani dan Turki, yang mana bersempadanan dengan Pergunungan Balkan di utara, Laut Aegea di selatan dan Laut Hitam di timur. Ia terdiri daripada tenggara Bulgaria (Thrake Utara), timur laut Yunani (Thrake Barat) dan bahagian Eropah di Turki (Thrake Timur).

Pada Zaman Klasik, ia juga dirujuk sebagai "Eropah", sebelum istilah ini diperluaskan untuk memperincikan keseluruhan benua. Nama *Thrake* berasal dari orang Thrakia, satu kaum purba Indo-Eropah yang mendiami Eropah Tenggara.

Legasi
------

Trakiya Heights di Antarctica "dinamakan bersempena kawasan bersejarah."

Lihat juga
----------

* Penganiayaan Thrake 1934
* Pengusiran orang Turki daripada Bulgaria pada 1989
* Penempatan Celtic di Eropah Timur
* Dacia
* Dardania
* Makedon
* Moesia
* Moesogoth
* Musik dari Thrake
* Paionia
* Kemusnahan orang Thracia Bulgaria pada tahun 1913
* Pemerintah Sementara Thrake Barat
* Orang Turki di Thrake Barat

Nota
----

1. ↑  pinjaman bahasa Inggeris, digunakan terutamanya di Malaysia, Singapura dan Brunei
2. ↑  digunakan terutamanya di Indonesia
3. ↑  Greek goddess Europa adorns new five-euro note
4. ↑  Trakiya Heights. SCAR Composite Antarctic Gazetteer.

Rujukan
-------

* Hoddinott, R. F. *The Thracians*, 1981.
* Ilieva, Sonya, *Thracology*, 2001

Pautan luar
-----------

|  |  |
| --- | --- |
|  | Wikikembara memiliki panduan pelancongan bagi ***Thrake***. |


|  |  |
| --- | --- |
|  | Wikimedia Commons mempunyai media berkaitan: ***Thrake***. |

* Ethnological Museum of Thrace, comprehensive website on Thracian history and culture.
* Bulgaria's Thracian Heritage. including images of the comprehensive art collection of Thracian gold found on the territory of contemporary Bulgaria.
* Information on Ancient Thrace
* The People of the God-Sun Ar and Areia (modern Thrace)

| Kawalan kewibawaan Sunting ini di Wikidata |
| --- |
| Umum | 
* VIAF
	+ 1
* WorldCat (melalui VIAF)

 |
| Perpustakaan negara | 
* Jerman
* Jepun
* Republik Czech
	+ 2

 |

Koordinat: 42°N 26°E﻿ / ﻿42°N 26°E﻿ / 42; 26
Dalam bidang pembikinan produksi televisyen, filem dan pementasan teater, sesetengah pelakon ada kadangkalanya dikaikan kuat dengan watak tertentu dimainkannya - baik dari segi perwatakan atau penampilan dari kumpulan sosial atau etnik yang sama dengan pemeran - sehingga penampilan pelakon tersebut dalam produksi berikutan sering mempunyai corak berulang. Fenomena ini dikenali sebagai ***typecasting*** [taip-kas-ting].

Perkaitan kuat seseorang pelakon dengan perwatakan atau penampilan tertentu boleh menyukarkan peluang mendapatkan watak lain untuk dimainkan pelakon tersebut

Penerimaan
----------

Adakalanya, pengarah filem akan memilih menempatkan pelakon tertentu (sama ada berdasarkan pilihan pengarah atau keputusan pelakon sendiri) dalam watak yang berlawanan dengan perwatakan atau penampilan yang disangka umum (*against type*) Sebagai contoh:

* **Dari Hollywood**: pelakon Barat yang lazim muncul dalam komedi seperti Adam Sandler dan Jack Black akan sekali-sekala diberikan watak serius dalam filem bergenre drama (Sandler dalam *Punch Drunk Love*, Black dalam filem *King Kong*).
* **Dari Hong Kong**: Jackie Chan yang sering melakukan aksi ngeri dalam filem yang banyak melibatkan pergerakan dan seni lawan lincah kini lebih memilih produksi *thriller* (seumpama *Shinjuku Incident* dan *The Foreigner*) lagi-lagi apabila usia beliau yang melanjut dikhuatiri akan menyebabkan kecederaan parah hasil aksi dilakukannya semasa muda.

Rujukan
-------
Penerbit Universiti Teknologi Malaysia Press merupakan sebuah syarikat penerbitan buku di Malaysia

Sejarah
-------

Penerbit UTM telah ditubuhkan pada 23 September 1986 hasil daripada Bengkel Sehari Mengenai Masalah dan Cara Peningkatan Penulisan Ilmiah dan Penterjemahan Profesional yang telah diadakan di Universiti Teknologi Malaysia pada 2 Disember 1985. Pada peringkat permulaan penubuhannya, Penerbit UTM dikenali sebagai Unit Penerbitan Akademik dan ia diletakkan di bawah pentadbiran Urusetia Akademik. Seterusnya, pada bulan April 1988, ia diletakkan di bawah Urusetia Pembangunan. Namun, pada 1 Oktober 1990 Unit Penerbitan Akademik diletakkan terus di bawah Canseleri. Unit Penerbitan Akademik mulai dikenali dengan Penerbit UTM pada tahun 1994. Penerbit UTM merupakan sebuah jabatan penerbitan ilmiah yang ditadbirkan di bawah bidang kuasa Timbalan Naib Canselor (Pembangunan).

Pada masa ini, Penerbit UTM diterajui oleh seorang Pengarah dengan dibantu oleh beberapa staf profesional dan sokongan. Penerbit UTM bertindak sebagai urusetia kepada Jawatankuasa Penerbitan Akademik UTM yang dipengerusikan oleh Timbalan Naib Canselor (Pembangunan). Penerbit UTM juga ditunjangi oleh dua buah Panel iaitu Panel Buku dan Panel Jurnal. Tugas utama Jawatankuasa Penerbitan Akademik UTM ialah menggubal dasar-dasar penerbitan keseluruhannya, manakala Panel Buku bertanggungjawab membangun dan memajukan perolehan manuskrip, memperakukan penerimaan sesebuah judul dan meluluskan pembayaran saguhati dan royalti. Panel Jurnal Teknologi pula bertanggungjawab memutuskan sama ada sesebuah manuskrip itu mempunyai mutu isi dan bersifat ilmiah yang sesuai untuk diterbitkan sebelum dikemukakan cadangan penerbitan kepada Jawatankuasa Penerbitan Akademik bagi tujuan mendapatkan kelulusan.

Pautan Luar
-----------

* Laman Rasmi Penerbit Universiti Teknologi Malaysia Press

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
'**Penerbitan meja** atau dalam bahasa Inggeris *Desktop publishing* / **DTP**, adalah proses menyunting dan layout bahan bercetak untuk tujuan penerbitan, seperti buku, majalah, risalah ( *brochure* ), dan seumpamanya dengan menggunakan komputer peribadi. Perisian penerbitan meja, seperti QuarkXPress, adalah perisian direka khusus untuk tugas sedemikian. Peraturan sebegitu secara amnya tidak menggantikan pemproses kata dan aplikasi grafik, tetapi digunakan untuk ( *aggregate* ) kandungan yang dicipta dengan menggunakan program tersebut: teks, bitmap graphics (seperti grafik yang disunting dengan Adobe Photoshop, dan grafik vektor (seperti lukisan/gambaran yang dibuat dengan menggunakan Adobe Illustrator).

Penerbitan meja dicipta pada tahun 1978, apabila perisian TeX membuktikan bahawa typesetting berkualiti percetakan boleh dilakukan dengan menggunakan sebarang komputer perdagangan biasa, dan tugas yang banyak dan rumit seperti buku dan journal boleh dihasilkan dengan menggunakan terminal atas meja piawaian. Sebelum ini, taipset ( *typesetting* ) telah dilakukan dengan menggunakan cara mekanikal atau elektro-mekanikal, atau oleh komputer kerangka utama yang amat mahal atau sistem berasaskan komputer mini.

Pada tahun 1985, penerbitan meja tersedia untuk masyarakat umum, bersama dengan Aldus Pagemaker (yang kemudiannya diambil alih oleh Adobe), komputer Apple Apple Macintosh, dan bahasa gambaran Sistem Adobe, PostScript, termasuk fon boleh skala dalam format fon Jenis 1 ( *Font type 1* ).

Apabila komputer peribadi dilengkapi dengan skrin grafik, penyuntingan selaras synchronous typographical menjadi mungkin (dikenali secara tidak tepat sebagai "WYSIWYG"), tetapi sistem ini pada awalnya digunakan kebanyakannya untuk penerbitan sebaran kecil-kecilan seperti newsletter kelab. Apabila sistem ini bertambah baik ia diterima secara menyeluruh dalam dunia penerbitan profesional. -- pada masa sekarang, hampir kesemua penerbit adalah melalui "penerbitan meja". Sistem penerbitan meja yang lebih flexible dan kepantasannya telah mengurangkan masa diperlukan untuk penerbitan majalah dan membenarkan 

layouts yang lebih rumit dihasilkan. Sistem automatik yang boleh diprogramkan seperti LaTeX bererti dokumen yang panjang, berulang, atau berstruktur dapat dihasilkan dalam tempoh yang yang singkat berbanding sistem kawalan manual.

Apple Macintosh, dengan sejarah keupayaan grafik yang lebih baik (terutamanya dalam bahagian typography), dan GUI yang mudah, amat popular dalam kelas applikasi serupa ini dan kekal menjadi salah satu pasaran teras komputer Apple.

Perisian penerbitan meja
------------------------

* Perisian bebas:
	+ LaTeX
	+ Scribus
	+ Troff
	+ DocBook
* Perisian perdagangan:
	+ QuarkXPress
	+ Adobe InDesign
	+ Adobe Pagemaker (which incorporated former Aldus PageStyler)
	+ Xerox Ventura Publisher
	+ Adobe FrameMaker
	+ Microsoft Publisher
	+ PagePlus
	+ Passepartout

Rencana berkaitan
-----------------

* Typograf
* Percetakan
* Pemproses kata
**Tyler Mane** (dilahirkan 23 Oktober 1966) merupakan seorang pelakon Kanada dan ahli gusti profesional masa dahulu yang bekerja untuk World Championship Wrestling sebagai **Big Sky** dan **Nitron**.

Biografi
--------

Dia dilahirkan sebagai **Daryl Karolat** di Saskatoon, Saskatchewan dan memulakan dalam gusti pada 1989 dalam World Championship Wrestling sebagai **Nitron**, pengawal peribadi untuk Woman. Dia tidak menghabiskan masa panjang dan dia pergi ke World Wrestling Council di Puerto Rico. Dia juga menggusti untuk All Japan Pro Wrestling dan New Japan Pro Wrestling sebelum balik ke United States, di mana dia menggusti secara ringkas dalam Global Wrestling Federation dan balik ke WCW pada 1993 sebagai **Big Sky**, di mana dia yang diuruskan oleh Woman dan Sal Conte.

Karolat bersara dari gusti pada 1996, dan dimuncul di filem-filem sebagai Tyler Mane, termasuklah *How to Make a Monster* (sebagai Hardcore), *X-Men* (sebagai Sabretooth), *Joe Dirt*, *The Scorpion King*, *Troy* (as Ajax), *Hercules* (sebagai Antaeus), dan *The Devil's Rejects*.

Perjuangan dan penyempurnaan
----------------------------

* **Universal Wrestling Federation**

* UWF MGM Grand Championship (1 time) **(Pertama dan sahaja)**

Lakonan
-------

| Tahun | Tajuk | Lakonan | Nota |
| --- | --- | --- | --- |
| 2007 | *Halloween* | Michael Myers |  |
| 2006 | *Monk (TV)* | Dirk | 1 episode |
| 2005 | *The Devil's Rejects* | Rufus |  |
| *Hercules* | Antaeus |  |
| 2004 | *Troy* | Ajax |  |
| 2002 | *Black Mask 2: City of Masks* | Thorn |  |
| *Son of the Beach (TV)* | Adolf Manson | 2 episodes |
| *The Scorpion King* | Barbarian Chieftain | Uncredited |
| 2001 | *Joe Dirt* | Bondi, Oil Rig Worker |  |
| 2000 | X-Men | Sabretooth |  |
| 1999 | Party of Five (TV) | Mr. Mayhem | 1 episode |

Rujukan
-------

1. ↑  Fangoria issue #265 pg 46, August 2007
2. ↑  Fangoria issue #265 pg 46, August 2007

Pautan luar
-----------

* Tyler Mane di Pangkalan Data Filem Internet (IMDb)
* Laman web rasmi
**Pelangi** ialah sebuah kumpulan pop Malaysia, dianggotai oleh A. Ali dan John Goh. Ali menubuhkan Pelangi selepas meninggalkan kumpulan Kembara. Kumpulan ini meraih kejayaan pada 1980-an, terkenal menerusi lagu-lagu hits mereka seperti "Biarku Menjadi Lilin" dan "Aku Jambatan Buatmu".

Sejarah
-------

Pelangi ditubuhkan pada September 1984 oleh A. Ali selepas beliau keluar daripada kumpulan Kembara. John Goh menyertai beliau tidak lama kemudian, sekaligus melengkapkan kumpulan ini sebagai sebuah duo. Mereka kemudian menandatangani kontrak rakaman bersama LIFE Records sebaik sahaja tiba ke Kuala Lumpur setelah mendapat tawaran bekerja di kelab malam dan merakamkan album pertama mereka di bawah kelolaan oleh Razzi M. Sebelum berangkat ke KL, Ali dan John terlebih dahulu memperdengarkan beberapa lagu yang akan dimuatkan dalam album pertama mereka.

Album sulung mereka, *Kisah Baba dan Nyonya*, dikeluarkan pada 1984, diikuti oleh album kedua, *Ingat-Ingat Lupa* (1985) dengan kebanyakan lagu yang dimuatkan dalam album ini, dicipta oleh Ali. Pada tahun berikutnya, album ketiga mereka pula menyusul dengan tajuk *Kesempatan Yang Datang* (1986). Single pertama yang dikeluarkan untuk album ini ialah "Biarku Menjadi Lilin", ciptaan Ali manakala liriknya ditulis oleh Habsah Hassan. Lagu ini berjaya menjulang nama Pelangi sekaligus menjadi lagu tandatangan mereka. Pada tahun 1987, album keempat mereka, *Dari Pancaran* telah dikeluarkan.

Dalam tahun yang sama, mereka diundang menjayakan persembahan di Konsert Seruan 88 anjuran Perbadanan Kemajuan Sentosa (SDC). Konsert itu turut dijayakan oleh beberapa artis termasuk, D'Episodes, Last Minute dan Noraniza Idris. Pelangi melancarkan album kelima dan terakhir mereka, *Jauh Perjalanan* pada 1989.

Diskografi
----------

### Album studio

* *Kisah Baba dan Nyonya* (1984)
* *Ingat-Ingat Lupa* (1985)
* *Kesempatan Yang Datang* (1986)
* *Dari Pancaran* (1987)
* *Jauh Perjalanan* (1989)

### Album kompilasi

* *Pelangi: 10 Best of the Best Vol. 1* (2003)
* *Pelangi: Best of the Best Vol. 2* (2003)
* *Kau Bintang Ku: Koleksi 30 Lagu-Lagu Abadi* (2014)

### Single

* "Kisah Baba dan Nyonya" (1984)
* "Lukisan Wajah Cinta" (1985)
* "Ingat-Ingat Lilin" (1985)
* "Kesempatan Yang Datang" (1986)
* "Biarku Menjadi Lilin" (1986)
* "Aku Jambatan Buatmu" (1987)
* "Terluka" (1987)
* "Jauh Perjalanan" (1989)

Rujukan
-------

1. 1 2  "A. Ali tubuhkan kumpulan Pelangi". Berita Minggu. 23 September 1984. m/s. 6. Dicapai pada 30 Ogos 2015.
2. ↑  Azman Siraj (28 Januari 1988). "Pelangi mahu hasilkan lagu yang segar selalu". Berita Harian Singapura. m/s. 5. Dicapai pada 1 September 2018.
3. ↑  Haron Abdul Majid (24 Ogos 1986). "Pelangi buat rakaman ketiga". Berita Harian Singapura. m/s. 8. Dicapai pada 1 September 2018.
4. ↑  Azman Siraj (31 Mei 1987). "Pelangi tidak berniat untuk menyaingi penyanyi lain". Berita Harian Singapura. m/s. 8. Dicapai pada 1 September 2018.
5. ↑  "Pelangi sinarkan konsert". Berita Minggu. 10 Januari 1988. m/s. 8. Dicapai pada 1 September 2018.
6. ↑  "John, Ali akan bergabung semula". Berita Harian. 29 Oktober 1989. m/s. 8. Dicapai pada 1 September 2018.

Pautan luar
-----------

* Pelangi di Discogs
Kumpulan **Suflife**  merupakan sebuah kumpulan pemuzik dan penyanyi yang aktif di Malaysia. Kumpulan ini menyampaikan lagu-lagu nashid Melayu. 

sufLIFE adalah kumpulan nasyid yang ditubuhkan di Puchung pada tahun 2003. Mereka mendapat bimbingan dan naungan The Brois Productions.

Kumpulan sufLIFE pernah terbabit dengan penerbitan album Suara Kemanusian yang telah diterbitkan oleh The Brois Productions. sufLIFE menyumbang sebuah lagu bertajuk Quwwatul Ukhwah (Kekuatan persaudaraan). 

  

sufLIFE diambil dari perkataan arab dan english yang membawa maksud Kehidupan yang sejahtera sesuai dengan masa sekarang yang mana peperangan sering berlaku di negara-negara umat islam.

Ahli-ahli
---------

Kumpulan Suflife mempunyai 5 orang ahli. antara ahlinya Imam Muda Hassan, Hairol Ezwan, Yazid, Saiful dan Salleh

Diskografi
----------

Album
-----

* Suara Kemanusian (Gabungan beberapa kumpulan)
* Terima Kasih Ya Adnan. (Gabungan dengan kumpulan Ae-One

### Lagu-lagu

*

Pautan luar
-----------

*
Bagi kota di Filipina bernama sama, lihat Pili, Camarines Selatan.

**Pili** (nama saintifik: *Canarium ovatum*) ialah suatu spesies tumbuhan dari genus *Canarium* yang bertaburan asal di daerah Bicol merangkumi sebahagian semenanjung Bicol tenggara Luzon dalam kepulauan Filipina; ia turut tersebar ke rantau Visayas dan Mindanao.

Pokok-pokok dari spesies ini ditanam secara komersil untuk mendapatkan biji yang boleh dimakan ("**kacang pili**"). Rupa biji ini yang agak sama dengan yang ada pada spesies-spesies Canarium lain menjadikan ia kadangkala dinamakan sebagai "kacang kenari" (terutamanya di Indonesia) walaupun berbeza spesies.

Botani
------

Pokok pili jenis malar hijau menumbuh setinggi 20 meter. Kayunya keras berdamar mampu menahan tiupan angin kencang.

Bunga yang dihasilkan jenis dwijantina muncul pada ketiak daun; pokok pili sering berbunga disenyawakan serangga sebelum berbuah setelah tempoh tertentu. Buah dihasilkan jenis drupa dengan panjang 4-7 sm dengan berat antara 15.7 hingga 45.7 gram; buah pili berkulit licin dengan warna hijau apabila muda masak menjadi hitam keunguan setelah matang. Isi buahnya sangat berserabut hijau kekuningan.

Kegunaan
--------

Buah muda boleh dimakan secara dijeruk. Isi buah selepas diambil bijinya boleh diperah mendapatkan suatu minyak yang diterapkan baik untuk tujuan makanan mahupun dalam kosmetik sebagai bahan pelembap kulit.

Bijinya merupakan bahan utama dalam membuat kuih bubengka yang didapati dalam masakan orang-orang Minahasa dan Maluku.

Rujukan
-------

1. ↑  Energy Development Corporation (2020). "*Canarium ovatum*". *Senarai Merah Spesies Terancam IUCN*. **2020**. Dicapai pada 27 Julai 2020.)
2. ↑  "Canarium ovatum Engl". *Plants of the World Online* (dalam bahasa Inggeris). Kew Science. Dicapai pada 26 April 2021.
3. 1 2 3 4  Pham LJ, Dumandan NG (2015). "Philippine Pili: Composition of the lipid molecular species". *Journal of Ethnic Foods*. **2** (4): 147–153. doi:10.1016/j.jef.2015.11.001.
4. ↑  Zawiah Ngah; Othaman Hasin (2012). *99 spesies buah di FRIM*. Institut Penyelidikan Perhutanan Malaysia. m/s. 74. ISBN 9789675221859.
5. 1 2  Chandler, W. H. 1958. *Evergreen orchards*. Lea & Febiger, Philadelphia.[*halaman diperlukan*]
6. ↑  Salonga, Bianca (26 November 2017). "Pili Oil Is The New Superfood For Skin That Deeply Nourishes and Protects". *Forbes* (dalam bahasa Inggeris). Dicapai pada 17 September 2021.

Pautan luar
-----------

* Profil spesies di Sistem Maklumat Biokepelbagaian Malaysia
* Profil spesies di Flora & Fauna Web Lembaga Taman Negara Singapura
Pelara yang telah dibersihkan
**Pelara** ialah sejenis pekasam yang dibuat menggunakan ikan selayang. Ia merupakan makanan tradisional yang terkenal di Malaysia dan dipasarkan di Kelantan, Terengganu dan Selatan Thailand. Pelara diproses daripada ikan yang diperam sehingga separa hancur. Ia biasanya dihasilkan oleh orang persendirian dan dijual di pasar pagi dalam pembungkusan botol dan plastik. Populariti pelara bagaimanapun agak tenggelam ketika ini disebabkan tempoh diperlukan untuk membuatnya dan pesaingan dengan budu yang dihasilkan secara moden.

  

Pelara boleh dihidangkan begitu sahaja atau dicampurkan dengan bahan makanan lain seperti lada, mempelam dan air perahan limau nipis. ia juga boleh dicampurkan kedalam masakan dalam kuantiti yang sedikit sebagai penambah perisa.

Sejarah
-------

Ikan merupakan sejenis makanan yang cepat rosak. Ikan perlu dimasak dengan segera ataupun diawet untuk memastikannya ia terus dapat dimakan selepas waktu yang lama. 

  

Pelara diperbuat dari lebihan ikan (kebiasaannya ikan selayang), diperam bersama garam dan asam gelugur sehingga isinya hancur. Ia mungkin memakan masa 6 bulan hingga setahun sebelum dapat dimakan. Ia biasanya dihasilkan oleh masyarakat di pedalaman Terengganu, di mana capaian kepada ikan segar agak sukar didapat pada zaman dahulu kerana masalah pengangkutan. Proses memeram ikan ini membolehkan mereka terus mendapat bekalan khasiat protein pada musim tengkujuh, ketika laut pantai timur yang bergelora menyebabkan ketiadaan bekalan ikan di pasaran. Tambahan pula sungai sukar dimudik.

Pasaran
-------

Pelara tidak begitu terkenal seperi budu. Ia cuma dhasilkan secara kecil-kecilan oleh masyarkat persendirian, kebiasanya terdiri dari warga emas. Ini mungkin didorong oleh faktor tempoh lama yag diperlukan untuk memeram pelara.

  

Tidak ada rekod yang menunjukkan pelara pernah dikomersilkan. Satu-satunya cara untuk membeli produk ini adalah di pasar pagi, seperti di Pasar Manir dan Pasar Besar Kedai Payang, Terengganu. Dijual dalam botol bersaiz 300ml.

Lihat juga
----------

* budu, produk serupa diperbuat dari ikan bilis
* cencaluk, produk serupa diperbuat dari udang geragau
|
|  |
| Didahului oleh**Sultan Mu'adzam Shah** | **Sultan Kedah**1201-1300 | Diikuti oleh:**Sultan Mudzafar Shah III** |

**Sultan Muhammad Shah II** ialah pemerintah ke-10 Kesultanan Kedah Pasai Ma. Baginda mempunyai banyak gelaran seperti **Sultan Muhammad Shah Yang Adil** dan **Nara Suan Ayuthia** yang bermaksud Yang Di-Pertuan Ayuthia. Nama baginda juga ada tercatat pada beberapa keping duit syiling yang ditemui di Kuala Kedah sebagai **Muhammad Shah Al Adil, Al Sultan Al Qadah**.

Sejarah hidup
-------------

Baginda menaiki takhta pada tahun 1201 M. Baginda sering berlayar ke Parsi dan singgah di Kepulauan Maldives. Baginda menjalinkan hubungan dengan Parsi malah baginda juga berkahwin dengan puteri raja Parsi. Daripada perkahwinan tersebut, baginda memperoleh seorang putera.

Pada tahun 1262, Semenanjung Emas telah diberi nama **Melaka' *yang berasal daripada perkataan*** *Malaka*@Mulaqah yang bermaksud **Tempat Pertemuan Pedagang atau Tempat Berniaga** .

Anakanda putera
---------------

1. Sultan Mudzafar Shah III

Rujukan
-------

* Undang-Undang Kedah
**Termoreseptor** merupakan reseptor deria yang tidak terkhusus, atau secara lebih tepatnya bahagian penerima pada neuron deria yang mengekodkan perubahan suhu mutlak dan relatif, terutamanya dalam julat tidak berbahaya. Dalam sistem saraf periferal mamalia, termoreseptor yang mengesan suhu panas dianggap sebagai serat C tanpa mielin (halaju pengaliran rendah), sementara yang bertindak balas terhadap suhu sejuk mempunyai serat C dan juga serat A delta yang bermielin nipis (halaju pengaliran tinggi). Rangsangan yang mencukupi untuk reseptor hangat adalah pemanasan yang menyebabkan kadar pelepasan keupayaan tindakan meningkat, sementara penyejukan menyebabkan penurunan kadar pelepasan reseptor hangat. Bagi reseptor sejuk pula, kadar pembakaran meningkat semasa penyejukan dan susut semasa pemanasan. Sesetengah reseptor sejuk juga bertindak balas terhadap suhu tinggi dengan pelepasan keupayaan tindakan, biasanya melebihi 45 °C; ini dikenali sebagai "tindak balas paradoks terhadap haba." Mekanisme di sebalik kelakuan ini belum ditentukan.

Rujukan
-------

1. ↑  Darian-Smith, Ian; Johnson KO; LaMotte C; Shigenaga Y; Kenins P; Champness P (1979). "Warm fibers innervating palmar and digital skin of the monkey: responses to thermal stimuli". *Journal of Neurophysiology*. **42** (5): 1297–1315. PMID 114608.

|  |  |
| --- | --- |
| Ikon tunas | Rencana berkenaan anatomi haiwan ini ialah rencana tunas. Anda boleh membantu Wikipedia dengan mengembangkannya. |

* l
* b
* s
Lapisan **Termosfera** terletak di atas mesosfera dan di bawah eksosfera. Lapisan ini hanya mempunyai sedikit sahaja udara. Fenomena *aurora* (tirai cahaya) terhasil di sini hasil tindak balas angin suria dengan medan magnet bumi. Di lapisan ini juga sinaran uv akan menyebabkan pengionan (lihat ionosfera).

Lapisan termosfera bermula kira 80 km di atas permukaan bumi hingga antara 500-700 km di mana lapisan teratas atmosfera, iaitu eksosfera bermula. Suhu di sini amat tinggi akibat sinaran matahari dan aktiviti pengionan, dan boleh mencapai hampir {\displaystyle 2000^{o}C}.

Namum begitu, seseorang atau suatu objek di termosfera tidak akan merasai kepanasan di situ disebabkan oleh ketumpatan zarah udara yang begitu rendah, menyebabkan perlanggaran zarah-zarah udara adalah sedikit dan tidak banyak pemindahan haba berlaku.

Rujukan
-------

1. ↑  Petrucci, R. H.; Harwood, W. S. *General Chemistry: Principles and Modern Applications* (dalam bahasa Inggeris) (ed. keenam). m/s. 251.

Pautan luar
-----------

* The Thermosphere
Contoh tiket kereta api bertuah di Taiwan. Nama-nama stesen dibaca dalam cara ia membawa maksud yang bertuah.
**Tiket kereta api bertuah** (Cina tradisional: 吉祥語車票code: zh is deprecated ; pinyin: *Jíxiángyǔ Chēpiào*) merujuk kepada tiket kereta api dengan pesanan bertuah padanya terbit daripada stesen permulaan dan akhir pada tiket tersebut. Pesanan selalunya menggunakan pan homofon dalam kedua-dua bahasa Mandarin dan bahasa Hokkien dan mengubah-ubah susunan aksara untuk mencapai kesan diingini. Di Taiwan, tiket Edmondson dicari oleh pengumpul dan orang yang berhajat untuk tuah yang baik.

History
-------

Pada tahun 1973, sebuah rancangan televisyen NHK di Obihiro, Hokkaido, Jepun melaporkan tiket dari Stesen Kōfuku dan Stesen Aikoku membawa maksud bertuah. Tulisan Kanji dua aksara tersebut dapat ditafsir sebagai "kebahagiaan" dan "negara cinta", masing-masing. Dua stesen ini kemudian mengalami pertambahan pelancong mencari tiket tersebut.

Rujukan
-------

1. 1 2  Wan, Yu-chen; Xie, Dennis (5 February 2020). "Popular auspicious train tickets to go on sale again". Taipei Times. Dicapai pada 10 April 2020.
2. ↑  許俊偉; 黃文博 (17 February 2020). "火車凸台灣一圈 悠遊慢活一下" (dalam bahasa Cina). China Times. Diarkibkan daripada yang asal pada 2010-02-25. Dicapai pada 10 April 2020.
3. ↑  Shimada, Kenichiro (31 August 2013). "Hokkaido's popular 'happiness' station to be closed for renovation" (dalam bahasa Jepun). The Asahi Shimbun. Diarkibkan daripada yang asal pada 15 February 2014. Dicapai pada 10 April 2020.
4. ↑  "幸福駅・愛国駅　〜愛の国から幸福へ〜". *Obihiro City* (dalam bahasa Jepun). Diarkibkan daripada yang asal pada 2020-04-11. Dicapai pada 10 April 2020.
**Truecaller** adalah aplikasi telefon pintar yang mempunyai ciri pengenalan pemanggil, penyekat panggilan, pemesejan kilat, rakaman panggilan, Sembang & Suara dengan menggunakan internet. Perkhidmatan ini menghendaki pengguna memberikan nombor telefon bimbit standard untuk mendaftar dengan perkhidmatan tersebut. Ia dikembangkan oleh syarikat Sweden True Software Scandinavia AB. Aplikasi ini tersedia untuk Android, iOS, BlackBerry, Symbian dan Windows Phone.

Pada April 2018, Truecaller mencapai 100 juta pengguna aktif harian (DAU) dan pada Februari 2020 ia mempunyai 200 juta pengguna aktif bulanan (MAU).

Sejarah
-------

Truecaller dibangunkan oleh True Software Scandinavia AB, sebuah syarikat persendirian di Stockholm, Sweden yang diasaskan oleh Alan Mamedi dan Nami Zarringhalam pada tahun 2009.

Aplikasi ini mula dilancarkan oleh BlackBerry pada 1 Julai 2009. Setelah mendapat sambutan yang baik dari pengguna, ia dilancarkan di Symbian dan Microsoft Windows Mobile. Kemudian, Truecaller diluaskan lagi bagi peranti Android dan Apple iPhone pada 23 September 2009, untuk RIM Blackberry pada 27 Februari 2012, untuk Windows Phone pada 1 Mac 2012, dan untuk Nokia Series 40 pada 3 September 2012. Pada September 2012, Truecaller mempunyai lima juta pengguna yang melakukan 120 juta carian pangkalan data nombor telefon setiap bulan. Sehingga 22 Januari 2013, Truecaller telah mencapai 10 juta pengguna. Sehingga Januari 2017, Truecaller telah mencapai 250 juta pengguna di seluruh dunia. Pada 4 Februari 2020, ia melintasi 200 juta pangkalan pengguna bulanan di seluruh dunia, di mana 150 juta dari India.

Pada 18 September 2012, Techcrunch mengumumkan bahawa OpenOcean iaitu dana modal teroka yang diketuai oleh bekas eksekutif MySQL dan Nokia (termasuk Michael Widenius, pengasas MySQL) telah melabur sebanyak $1.3 juta dalam Truecaller untuk mendorong jangkauan global Truecaller. Truecaller mengatakan bahawa ia menggunakan dana baru untuk memperluas jejaknya di "pasaran utama" khususnya di Amerika Utara, Asia dan Timur Tengah.

Pada Februari 2014, Truecaller menerima pembiayaan $ 18.8 juta dari Sequoia Capital, di samping pelabur sedia ada OpenOcean, ketua Truecaller Stefan Lennhammer, dan pelabur lain. Truecaller juga mengumumkan kerjasama dengan Yelp untuk menggunakan data API Yelp untuk membantu mengenal pasti nombor perniagaan ketika menelefon. Pada bulan Oktober tahun yang sama, mereka menerima $ 60 juta dari firma pelaburan Niklas Zennstrom Atomico dan Kleiner Perkins Caufield & Byers.

Pada 7 Julai 2015 Truecaller melancarkan aplikasi SMSnya bernama Truemessenger secara eksklusif di India. Truemessenger membolehkan pengguna mengenal pasti pengirim mesej SMS. Pelancaran ini bertujuan untuk meningkatkan pangkalan pengguna syarikat di India. 

Pada bulan Disember 2019, Truecaller mengumumkan bahawa ia akan merancang untuk umum di IPO pada 2022.

Rujukan
-------

1. ↑  "Truecaller - Android-apps op Google Play". Dicapai pada 2020-05-14.
**Thomas Johann Seebeck** ([to-mas yo-han zé-bék] bahasa Jerman: [ˈtoːmas ˈjoːhan ˈzeːbɛk]; 9 April 1770 – 10 Disember 1831) merupakan seorang ahli fizik berbangsa Jerman. Beliau merupakan ahli sains pertama yang menemukan hubungan antara haba dengan magnetisme yang kemudiannya ditafsirkan dan dikaji secara meluasnya sebagai suatu fenomena baru.

Ringkasan hidup
---------------

Thomas lahir di Reval (kini Tallinn, Estonia) daripada seorang keluarga saudagar berbangsa Jerman Baltik. Beliau mendapat ijazah perubatan daripada University of Göttingen pada 1802, namun beliau lebih berkencerungan kepada bidang fizik.

### Penemuan

Antara tahun-tahun 1820 dan 1823, Thomas menjalankan beberapa ujikaji yang dilakukan bagi mendalami penemuan yang dibuat Hans Christian Ørsted, seorang ahli fizik dari Denmark, berkaitan hubungan antara arus bervoltan dan magnetisme. Thomas mendapati bahawa suatu litar yang terhasil daripada dua jenis logam berbeza dan bersentuhan pada suhu yang sama menyebabkan pemesongan magnet terkandung dalam kompas. Seebeck percaya ia berlaku disebabkan kemagnetan yang teraruh oleh perbezaan suhu antara kedua-dua komponen logam ini. Berdasarkan maklumat yang diperolehi ini, Seebeck membuat jadual yang mengaitkan hubungan antara logam berbeza dengan keupayaan memesongkan magnet dalam kompas.. Kesimpulan utama yang dirumusnya ialah bahawa pengaruh logam dan giatnya gunung-ganang berapi terhadap kemagnetan dalam Bumi. Ørsted melihat hasl eksperimen ini sebagai menunjukkan hubungan antara kuasa-kuasa elektrik, magnetisme dan haba lalu ia digunapakai untuk mengukuhkan teorinya sendiri.

Rujukan
-------

1. ↑  George Theodore Dippold (1904). *A Scientific German Reader*. Ginn & Co.
2. ↑  Seebeck, T. J. (1822). "Über den Magnetismus der galvanischen Kette". *Abhadlungen der physikalischen Klasse der Königlisch-Preußsischen. Akademie der Wissenschaftten aus den Jahren 1820-1821*: 289–346.
3. 1 2 3  Rujuk:

	* Seebeck, T. J. (1825) "Magnetische Polarisation der Metalle und Erze durch Temperatur-Differenz" (Pengutuban magnet logam dan galian daripada perbezaan suhu), *Abhandlungen der Königlichen Akademie der Wissenschaften zu Berlin* (Perjanjian Akademi Sains Diraja di Berlin), m/s. 265-373.
	* Seebeck (1826) "Ueber die Magnetische Polarisation der Metalle und Erze durch Temperatur-Differenz," (Perihal pengutuban magnet logam dan galian hasil perbezaan suhu), *Annalen der Physik und Chemie*, **6** : 1-20, 133-160, 253-286.
4. ↑

Bacaan lanjut
-------------

* Magie, W. M. (1963). *A Source Book in Physics.* Harvard: Cambridge MA. m/s. 461–464. Terjemahan bahasa Inggeris separa karya "Magnetische Polarisation der Metalle und Erze durch Temperatur-Differenz" nukilan Seebeck.
Bagi drama adaptasi novel ini, lihat Papa Nak Menantu.

***Papa Nak Menantu*** ialah novel 2014 oleh penulis novel Malaysia, Hasrudi Jawawi. Novel ini diterbitkan pada 2014 oleh Buku Prima. Ia telah diadaptasikan sebagai sebuah siri drama oleh TV3 pada 2018.

Sinopsis
--------

Amboi, kau cakap senanglah. Kau ingat nak cari suami tu macam pilih jering kat pasar? Mana yang kau nampak besar, kau kaut?

Bila Pak Saad naik hantu, terus dia nak menantu! Walau apa pun yang terjadi, dia mahu satu-satu anak tunggalnya carikan dia menantu sebelum atau selewat-lewatnya pada hari lahirnya yang ke 50 tahun. Dia dah tak tahan dengan sikap anaknya yang kasar, keras kepala dan pemalas mengalahkan kambing gurun! Dia berharap, bila anaknya bersuami kelak, suaminya boleh mengubah sikapnya.

Syahirah terkejut. Permintaan abahnya itu memang klise! Tapi, demi mengelak dia dikahwinkan dengan Pak Mat jual tempe yang sudah berusia 55 tahun itu, dia terpaksa mencari bakal suami pilihannya sendiri. Dia tak sanggup bersuamikan lelaki tua yang sudah ada cicit. Laman sosial Facebook menjadi tempat carian bakal suaminya.

Pelbagai lelaki dia temui, Tauke Belacan, lelaki berstatus Dato, Si Gigi Mancung, Si Ketiak Busuk, yang sudah beristeri tiga, budak 15 tahun dan, lelaki dua alam pun ada! Pening! Semuanya, rejected! Dia hampir berputus asa. Namun, atas pujukan best friend forevernya, dia bertemu dengan lelaki kelapan, Azrin Aidil si badan ketak-ketak. Tatkala hati mula bergetar, muncul pula kekasih lama, Nazim. Serba salah dia dibuatnya. Siapa yang Syahirah akan pilih? Azrin Aidil atau Nazim si kekasih lamanya yang muncul semula selepas tujuh tahun menghilangkan diri itu?

"Memandangkan kau memang tahap malas nak kerja, abah nak kau cari suami. Kahwin! Biar suami kau ajar kau sikit erti sebuah kehidupan. Abah dah letih. Abah nak menantu sebelum usia abah 50 tahun!" – Pak Saad

"Aku ni kalau boleh, nak lelaki yang boleh terima aku seadanya. Sanggup terima aku yang kasar ni. Kau ingat tak penat, nak jadi lemah gemalai? Tu bukan diri aku. Aku tak suka hipokrit.' – Syahirah

"Tengok situasi. Buat masa ni aku masih belum jumpa lagi wanita yang aku cari. Nak cari kekasih hati ni, mana boleh dalam sekelip mata. Kenalah perlahan-lahan. Biasanya, benda yang kita dapat dalam sekelip mata ni, boleh hilang dalam sekelip mata jugak." – Aidil.

"Saya faham situasi awak. Dalam masa sejam, kita boleh jatuh cinta pada seseorang tu. Tapi, untuk melupakan orang yang kita jatuh cinta dalam masa sejam tu, memerlukan masa berbulan-bulan, bahkan ada yang memakan masa bertahun-tahun untuk kita lupakan dia." – Nazim.

Keluaran
--------

*Papa Nak Menantu* dikeluarkan pada 2014 oleh Buku Prima. Novel ini telah diulang cetak sebanyak dua kali, iaitu pada 1 Januari 2014 untuk cetakan pertama dan 15 Mac 2014 untuk cetakan kedua.

Adaptasi televisyen
-------------------

Rencana utama: Papa Nak Menantu
Pada tahun 2018, novel ini telah diadaptasikan ke siaran TV melalui drama waktu perdana di Slot Dahlia bermula 4 Februari 2018 di TV3, dibintangi oleh Aman Graseka, Hafidz Roshdi dan Jaja Iliyes.

Rujukan
-------

1. ↑  Papa Nak Menantu by Hasrudi Jawawi Goodreads. Dicapai pada 10 Mac 2018.